
Autonóm jármű járművezetők viselkedésére és sebességére gyakorolt hatásának vizsgálata városi környezetben

Az autonóm járművek napjainkban gyors fejlődésnek indultak, ugyanakkor szakértők szerint a
folyamat – amíg a hagyományos járművek teljesen kiszorulnak – így is hosszabb ideig eltarthat:
a következő évtizedekben a hagyományos járművek és az autonóm járművek egyszerre fogják
használni útjainkat. Az autonóm járművek fejlesztésének egyik alapköve, hogy az autonóm
jármű mindig a biztonságot részesíti előnyben, az autonóm jármű „igyekszik” minden
lehetséges baleseti kockázat elkerülni, és minden közlekedési szabályt betartani. Fentiek
alapján feltételezhető például, hogy az autonóm járművek minden körülmények között
legfeljebb a megengedett sebességgel fognak közlekedni.

A hagyományos járművezetők nézőpontjából a mindig minden szabályt betartó járművek
túlzottan óvatosnak tűnhetnek, sőt, zavaróak lehetnek, mert a járművezetők kénytelenek az
autonóm járművekhez igazítani viselkedésüket. A dolgozat célja, hogy jobban megértsük a
járművezetők viselkedését autonóm jármű jelenlétében, városi környezetben.

Elvégzendő feladataink közé tartozott a vizsgálandó városi útszakaszok és forgalmi szituációk
kiválasztása, járművezetői viselkedés vizsgálata autonóm járműben lévő fedélzeti kamera
felvételei alapján. Vizsgálati útszakaszok szabad-sebesség mérése autonóm jármű jelenlétében
és anélkül. Majd elemeztük a mért sebességeket és javaslatokat fogalmaztunk meg. A kutatás
kiegészítéseként kérdőívben kérdeztük a jogosítvánnyal rendelkező közlekedőket túl szabályos
járművek zavaró viselkedéséről.



